text:
RIB irashaka abagera kuri 200 mu 1778 bemerewe gukora ibizami by’akazi
Urwego rw’Ubugenzacyaha (RIB) rwamenyesheje abarusabye akazi ku myanya itandukanye, ko hatoranyijwe abagera ku 1778 bemererwa kuzajya gukorera ibizamini mu ntara babarizwamo.
Muri abo batoranyirijwe gukora ibizamini ku myanya itandukanye yo kugenza ibyaha no gukora ubusesenguzi ku byaha byakozwe, RIB ngo irateganya gufatamo abagera kuri 200.
Abenshi muri bo bizasaba ko bajya gucumbika kuko ibizamini bizakorerwa kure y’aho batuye, mu gihe cy’iminsi itatu ku matariki ya 01-03, 04-06 na 08-10 Ugushyingo 2022.
Icyakora hari ab’i Burengerazuba, i Burasirazuba n’Amajyepfo bazakorera ibizamini mu zindi Ntara zibegereye zitari izo batuyemo.
Abatuye i Burasirazuba bazakorera ibizamini kuri sitade ya Cyasemakamba mu Mujyi wa Ngoma, kuva tariki 01-03 Ugushyingo 2022.
Abo mu Ntara y’Amajyepfo bazakorera ibizamini kuri Sitade ya Kaminuza y’u Rwanda i Huye ku itariki 01-03 Ugushyingo 2022, abo mu Majyaruguru bazakorera ibizamini kuri Sitade Ubworoherane mu Karere ka Musanze, tariki 04-06 Ugushyingo 2022.
Ab’i Burengerazuba bazakorera ibizamini by’akazi kuri Sitade ya IPRC-Karongi tariki 04-06 Ugushyingo 2022, abo mu Mujyi wa Kigali na bo bakazakorera kuri Sitade ya Kigali i Nyamirambo kuva tariki 08-10 Ugushyingo 2022.
RIB ivuga ko abatuye mu turere twa Rubavu, Nyabihu na Ngororero bemerewe kujya gukora Ibizamini i Musanze, ndetse n’abo mu Bugesera na Kamonyi bakaba bemerewe kuza gukorera i Kigali.
RIB isaba abazajya gukora ibizamini byo kuyibera abakozi, kugenda bitwaje indangamuntu n’imyambaro ya Siporo. Ikizamini kizajya gitangira saa mbiri (8h00) za mu gitondo.
Uwifuza kureba ko ari ku rutonde rw’abemerewe gukora ibizamini by’akazi bya RIB yakanda kuri iyi link https://www.rib.gov.rw/index.php?id=389
MENYA UMWANDITSI
Umunyamakuru wa Kigali Today/KT Radio
@ SimonKamuzinzi
Ibitekerezo ( 1 )
Nonese kamuzi nihe handitseko RIB ishaka abantu 200?


c: text/html

text:
Sena y’u Rwanda yashyizeho Komisiyo idasanzwe y’Abasenateri ishinzwe kwiga ku bibazo biri mu midugudu y’Ikitegererezo n’indi midugudu ituzwamo abadafite aho baba yakunze kuvugwamo ibibazo byanatumye bamwe bifuza kuva muri iyo midugudu bagasubira aho babaga.
Iki cyemezo cyo gushyiraho Komisiyi idasanzwe y’Abasenateri, cyafashwe kuri uyu wa Kabiri tariki 28 Ukwakira n’Inteko Rusange ya Sena.
Iyi Komisiyo idasanzwe ishinzwe kureba ibibazo binyuranye biri mu midugudu yaba iy’Icyitegererezo (IDP Model Villages) n’indi midugudu Leta ituzamo abantu mu rwego rwo gukemura ibibazo by’abadafite aho baba.
Iyi Komisiyo idasanzwe kandi izagenzura imiterere n’ibikorwa remezo biri mu midugudu nk’Amazi, amashanyarazi, inyubako, biogaz n’imihanda.
Izanagenzura kandi imibereho y’abatujwe mu midugudu harebwa ibijyanye n’ubuzima, gahunda z’iterambere, uburezi, imyidagaduro n’ibindi.
Komisiyo idasanzwe izanareba ibijyanye n’imibanire y’abatuye mu midugudu, uko bakemura amakimbirane na gahunda ya Ndi Umunyarwanda. Izanasuzuma kandi ibijyanye n’imiyoborere, n’uko abayituyemo basobanurirwa uruhare rwabo mu gufata neza ibyo bahawe no kwiteza imbere.
Ni komisiyo igizwe n’Abasenateri batandatu ari bo Mureshyankwano Mari Rose akaba ari na we Perezida wayo, Nsengiyumva Fulgence akaba ari Visi Perezida ndetse n’abandi bayigize ari bo Mupenzi Georges, Kanziza Epiphanie, Dr Havugimana Emmanuel na Uwera Pelagie.
Mureshyankwano Marie Rose yatangaje ko bagiye kumanuka bakajya muri imwe mu midugudu yatujwemo Abanyarwanda kugira ngo barebe imibereho yabo.
Ati “Icy’ingenzi kizaba kitujyanye muri iyi midugudu nk’Abasenateri ni ukureba uburyo abatujwe muri iyi midugudu byahinduye ubuzima bwabo burushaho kuba bwiza, tukareba ibibazo byaba birimo.”
Yavuze ko mu byo bazareba harimo imibereho y’abayitujwemo, imibanire hagati yabo “niba abana babo biga, niba babungabunga ibikorwa remezo bahawe ndetse tukanareba niba ibikorwa remezo byagombaga gushyirwamo byarashyizwemo.”
Abatujwe muri iyi midugudu kandi bahabwa ibikorwa bizabafasha kubaho nko korozwa amatungo maremare ndetse n’amagufi ndetse bakubakirwa n’ibiraro byo kuyororeramo.
Hon Mureshyankwano avuga ko bazagenzura niba ibi bikorwa koko byarahinduye ubuzima bw’aba baturage.
Ati “Ariko tuzanamenya ibibazo biri muri iyo Midugudu nk’uko biri mu nshingano za Sena tugire inama Guverinoma ku cyakorwa kugira ngo icyatumye iyo Midugudu yubakwa kigerweho nk’uko yubatswe hifuzwako abahatujwe ubuzima bwabo buba bwiza bakanarushaho kwiteza imbere.”
RADIOTV10

robotstxt: allowed

filter: keep


text:
Ibisobanuro Bigufi
Niba ushaka ibisubizo byoroshye kandi byiza mugutezimbere ububiko bwawe, Double Wall Drawer, impuguke yo gutezimbere umwanya no kwimenyekanisha, byateguwe neza kuri wewe, hamwe nubunararibonye butangaje kandi butuje. Double Wall Drawer itanga amahitamo atandukanye kugirango ahuze ibyifuzo byabakiriya bose, byose ni ibintu byoroshye, bihuza kandi bihanga. Amahitamo menshi yo guhuza atanga urwego rwo hejuru rwihariye, hamwe nibishoboka bitangaje. Inshingano yacu ni ukuzana ubuziranenge bwiza kandi bushimishije kubishushanyo mbonera byawe bwite, gutanga ibisubizo byubwenge kubikorwa byo guturamo nubucuruzi.
Igice: igishushanyo gishya gitanga uburambe bworoshye kandi butuje. Ndetse no mubihe byuzuye byuzuye, uzaterwa inkunga nibikorwa byayo.
Agasanduku sisitemu ifite ibikoresho 3 byo guhinduranya, biha abakiriya uburambe bworoshye bwo kwishyiriraho.
• Shingiro, uburebure 84mm, 135mm, 167mm, 199mm.
• Uburebure bwagutse kuva 270mm kugeza 550mm.
• Ubushobozi bwo gupakira: 40kg / 80.000 gufungura inziga / garanti yubuziranenge
• Kugaragara neza / kugenda neza no gutuza , ubwenge kandi bugezweho.
• Amahitamo menshi yo guhuza, amahitamo menshi yo gushushanya umwanya. Turazana abakiriya bacu kumurimo nyawo kandi tugufasha kuba umutware wawe wo gushushanya mubuzima bwawe bwite.
• Urwego runini mububiko, ibyuma byijimye nicyera, andi mabara kubisabwa. Ibara rihuye nuburyo bwose.
Gari ya moshi ya DIY kugirango ihuze uburebure bworoshye.
• Imbere yoroheje uburyo bwiza bwo guhindura imikorere ihuriweho.Koresha & hepfo ± 1.5mm, ibumoso & iburyo ± 1.5mm.
• Uburyo bwo guhuza ibice byerekana uburyo bwo kunyerera kandi bikuraho urusaku ruva ahantu hatuwe.
• Ibikoresho byose byo gupima muri laboratoire ya Meaton kugirango hamenyekane neza ibicuruzwa byiza.


text:
Nyuma yo gukura ishuri rya muzika ku Nyundo hagarutse irushanwa ryo gutoranya abo kuryigamo mu mwaka wa 2018
Ishuri ryigisha Muzika ryari risxanzwe riba ku nyundo ryarimuwe rishyirwa i Muhanga, nyuma yuko rero iri shuri rigaragaje ko Abanyarwanda bafite impano nyinshi ku bikoresho bya muzika ubu hashyizweho gahunda yo gukoresha amarushanwa yo gushakisha abifitemo impano yo kwiga muzika.
Iri shuri rya muzika riri kurera abahanzi b’ejo hazaza bafite n’ubumenyi ku muziki, ni muri urwo rwego muri uyu mwaka w’amashuri wa 2018 iri shuri ryamaze gushyira hanze itangazo rimenyesha abashaka kuryigamo umuziki ko gahunda zo gushakisha abanyempano zigiye gutangira hashakwa abanyeshuri baziga muri iri shuri muri uyu mwaka w’amashuri wa 2018.
Nkuko bigaragara mu itangazo ryashyizwe ahagaragara n’ikigo gishinzwe guteza imbere imyuga n’ubumenyingiro WDA, mu rwego rwo gukomeza guteza imbere umuziki nyarwanda, iki kigo kiratumira buri wese ubyifuza mu marushanwa yo guhitamo abazaryigamo mu mwaka w’amashuri wa 2018. Iri shuri rimaze gutera imbere cyane ko abahanzi baza gutaramira mu Rwanda bavuye hanze ntabwoi bagikenera kwizanira ababacurangira kuko aba basore biga muzika hano mu rwanda bamaze kumenya gukoresha neza ibikoresho bya muzika.
Iri rushanwa rizabera mu gihugu hose ku buryo bukurikira
Mu Ntara y’Amajyaruguru saa tatu tariki ya 10 Mutarama 2018 ni i Musanze muri Musanze Polytechnic
Mu ntara y’Iburengerazuba saa tatu kuya 11 Mutarama 2018 ni Rubavu
Mu ntara y’Iburengerazuba saa tatu tariki ya 12 Mutarama 2018 ni i Rusizi
Mu ntara y’Amajyepfo saa tatu tariki ya 13 Mutarama ni i Huye muri IPRC South
Mu mujyi wa Kigali tariki ya 14 no kuya 15 Mutarama ni i Remera
I gicumbi ni kuya 16 Mutarama ni kuri VTC ya Kubali
Iburasirazuba ni kuya 17 Mutarama muri IPRC Ngoma no kuya 18 Mutarama muri Kaminuza y’ Urwanda ishami rya Nyagatare.
Iri rushanwa azasozwa tariki 19 Mutarama 2018 mu mujyi wa Kigali muri IPRC Kigali ni mukarere ka Kicukiro.
Abazabasha kwiga muri iri shuri rya muzika muri 2018 ntabwo bazongera kwigira i Rubavu ku Nyundo aho bari basanzwe bigira ahubwo ubu bamaze kwimurirwa i Muhanga aho bahawe ikigo cyabo bwite kurusha uko bigiraga mu mashuri avanze n’ayabanyabugeni cyane ko nkuko umuyobozi w’iri shuri Might Popo yatangaje ko imyanya yo kwigiramo yari mike.


text:
Amasomo ya Misa – Mutagatifu Barinaba, Intumwa
[wptab name=’Isomo: Ibyakozwe n Intumwa 11′]
Isomo ryo mu gitabo cy’Ibyakozwe n’Intumwa 11,21-26 ; 13,1-3
Ububasha bwa Nyagasani burabakomeza, bigatuma umubare w’abahinduka bakamwemera urushaho kwiyongera.
Iyo nkuru iza kugera kuri Kiliziya y’i Yeruzalemu, maze bohereza Barinaba i Antiyokiya. Ngo agereyo, abona ineza Imana yari yabagiriye, biramushimisha. Nuko arabihanangiriza ngo bizirike kuri Nyagasani babikuye ku mutima. Koko rero, Barinaba yari umunyangeso nziza, wuzuye Roho Mutagatifu n’ukwemera. Bityo abantu benshi biyongera ku bemera Nyagasani.
Nuko Barinaba ajya i Tarisi gushaka Sawuli; ahamusanze amuzana i Antiyokiya. Bahamara umwaka wose bakorera iyo Kiliziya kandi bigisha inteko nyamwinshi y’abantu. Aho i Antiyokiya nyine, ni ho abigishwa bitiwe bwa mbere na mbere «Abakristu». Muri Kiliziya y’i Antiyokiya hari abahanuzi n’abigisha, ari bo Barinaba, Simewoni bitaga «Umwirabura» na Lusiyusi w’i Sireni, Manaheni wari warareranywe n’umwami Herodi, na Sawuli. Igihe bari bateraniye gusenga kandi basibye kurya, Roho Mutagatifu arababwira ati «Barinaba na Sawuli nimubashyire ukwabo, bajye gukora umurimo nabahamagariye.» Nuko bamaze gusiba kurya no kwambaza, babaramburiraho ibiganza, barabohereza.[/wptab]
[wptab name=’Zaburi ya 97 (98)’]
Zaburi ya 97 (98)1.2-3ab.3cd-4.5-6
Nimuririmbire Uhoraho indirimbo nshya,
kuko yakoze ibintu by’agatangaza;
indyo ye, ukuboko kwe k’ubutagatifu
byatumye atsinda.
Uhoraho yagaragaje ugutsinda kwe,
atangaza ubutabera bwe mu maso y’amahanga.
Yibutse ubuntu bwe n’ubudahemuka bwe,
agirira inzu ya Israheli.
Imipaka yose y’isi
yabonye ugutsinda kw’Imana yacu.
Nimusingize Uhoraho ku isi hose,
nimuvuze impundu kandi muririmbe.
Nimucurangire Uhoraho ku nanga,
ku nanga no mu majwi y’indirimbo,
mu karumbeti no mu ijwi ry’impanda;
nimusingize Umwami, Uhoraho.[/wptab]
[end_wptabset]


text:
Gahongayire wasogongeye ku ntamyi y’umushari w’ubuzima, agiye gushyira hanze album ikubiyemo ubuhamya bwe
Umuhanzikazi uri mu bakunzwe bakora umuziki wo kuramya no guhimbaza Imana Aline Gahongayire agiye hanze album ye nshya ya 7 izaba ikubiyemo ubuhamya bw’ubuzima bushaririye yanyuzemo, agatangira kwibasirwa na benshi biganjemo itangazamakuru.
Ku itariki ya 20 Ukuboza 2013 nibwo Aline Gahongayire yasezeranye n’uwari umugabo we Gahima Gabriel, bakoze ubukwe bw’akataboneka, barasezerana bameranywa kubana ubuziraherezo.
Nyuma y’umwaka umwe n’iminsi 23 nibwo basubiye mu itangazamakuru umwe avuga ko iby’urukundo rwabo abona bitagishobotse bityo ashaka kwiberaho wenyine. Ndetse biza kurangira batandukanye burundu n’ubwo umugabo yacishagamo akagaruka mu rugo.
Ku itariki ya 6 Nzeri 2014 nibwo Gahongayire yibarutse umwana wa mbere yabyaranye na Gahima ahita apfa. Ibi byose byatumye uyu mugore agira ubuhamya butandukanye muri rubanda ndetse atangira gucaracara umunsi ku wundi mu itangazamakuru kubera umubano we na Gahima utararambye.
Aline Gahongayire agiye gushyira hanze album ye nshya yise New Woman yanditswe na Issa Noel Kailinijabo umenyerewe mu biganiro bya gospel mu Rwanda kuri Radio Authentic ndetse na Clement Ishimwe uhagarariye inzu itunganya umuziki ya Kina Music.
Gahongayire mu kiganiro Samedi detente yavuze ko yagiye abwira aba bagabo ibintu yumva bitsikamiye umutima we, akababwira uburyo ababara ubundi nabo bakamufasha gushaka umurongo muzima yakwandikamo ibihangano bye kandi akaba yishimira uburyo ibyamubayeho bisigaye byarabaye inzira yo gukiza abagore n’abakobwa bihebeshejwe n’ubuzima ndetse akaba avuga ko hari benshi amaze gutuma bareka umugambi wo kwiyahura.
Uyu mugore avuga ko yizera ko atari we wenyine ibintu bikomeye nk’ibyo yanyuzemo byabayeho kuko hari abamubanjirije, ababibayemo mu gihe nawe yari akomerewe , ababibayemo nyuma ye ndetse n’abandi bazabinyuramo mu gihe kizaza.
Kuri iyi Album ‘New Woman’ ikintu gikubiyemo n’imbaraga z’Imana ndetse akaba agaragaza amashimwe nyuma yo gutabarukana intsinzi mu rugamba rutari rumworohee na gato.
Yavuze ko kwiririmba bitari bimworoheye gusa yemeza yabashije kuririmba intsinzi y’Imana n’imbaraga zayo mu buzima bwose yanyuzemo butari bumworoheye ari ku gitutu impande zose, yasamiwe n’umubi ashaka kumumira bunguri.
Ati”Iyo ndi kuririmba akabababro nanyuzemo njye ndirimba nk’umuntu uvuye ku rugamba, ndirimba nk’umuntu uri kubwira wa wundi ukiriyo cyangwa se nk’umuntu ushobora guhura na byabindi bisa nk’ibyo nanyuzemo. Nkamubwira y’uko umuntu nkanjye ari njye wa mugore wahuye n’ibibazo bitandukanye wagiye mu itangazamakuru avugwaho udukoryo twinshi.”
Yunzemo ati” Wenda si uko ari njye mugore wahuye n’ibibazo bimeze kuriya kurusha abandi , ariko njyewe Imana yemeye ko bijya hanze rero ninjye wa mugore byagendekeye kwa kundi ntago byagombaga kunca intege ahubwo buri kibazo cyose nkibonamo igisubizo. Ni yo mpamvu nabiririmbye nti buri kibazo cyose mpuye nacyo kiza gihetse igisubizo. iyakoze biriya n’ibindi izabikora.”
Aline Gahongayire yishimira ko Imana yamugize urubaho ikajya yandikaho kubera ko ahari benshi ubuhamya bwe bukomeje kugarura mu murongo muzima wo kubaho no kumva ejo hazaza ari heza kandi hakaba hazakomeza kubamo umugisha kubera Imana.
Ati”Hari benshi cyane nagiriye umumaro, ni nacyo kintu mvuga ngo Mana warakoze kungira urubaho ukajya wandikaho, kuko uyu munsi nkubwiye abantu batiyahuye, nkubwiye abana b’abakobwa twabaye inshuti , nkubwiye byinshi byagiye biba, nibyo bituma nshimira Imana ko nabaye uw’umumaro. Benshi cyane baranyandikira cyane cyane kuri facebook yanjye cyane ko nkurikirwa n’abantu benshi ku mbuga nkoranyambaga. Buri munsi mba mfite ubutumwa burenga 200 ntago nzareka kuririmba kuko ibyo ndirimba bifite akamaro.”
Gahongayire yongeye kwikoma itangazamakuru kuko riri mu byenyegeje umuriro wakaga mu rugo rwe , akavuga hari n’abatangiye kwandika ko hari uruntu runtu mu rugo rwe mu gihe yari bamaze igihe kigera ku cyumweru asezeranye na Gahima.
Yavuze ko itangazamakuru ari imwe mu nzira satani yagiye anyuramo avuga ko hari bamwe mu banyarwanda bazi ko we[Aline Gahongayire] akoresha amahembe akaba afite umurizo cyangwa bakavuga ko Gahima ari umugabo mubi kubera uburyo itangazamakuru ryagiye ritanga isura mbi yabo muri rubanda.
Gusa uyu mugore avuga ko yishimira ibintu byose byamubayeho mu buzima kuko byatumye ahinduka undi wundi kandi agakura mu buryo bw’umwuka.
https://www.youtube.com/watch?v=PB6wo6y0Ecc
Theos UWIDUHAYE/TERADIG NEWS


text:
Kugira umurimo ubyara inyungu bifasha abagore kwiteza imbere no kwigira.
Uretse ishuri ryigisha gufuma no kudoda ndetse n’ishyirahamwe, Tubahumurize itanga inguzanyo y’imishinga mitoya ibyara inyungu.
Abagore bahabwa inguzanyo ingana n’amafaranga y’u Rwanda ibihumbi 60,000rwf bakayishyura mu mezi 12 kugirango n’abandi babashe kubona inguzanyo.
Abahawe inguzanyo bahugurwa ku icungamutungo no kwihangira umurimo.
Kuva iyi gahunda yatangira muri 2008, abagore bamaze guhabwa inguzanyo zigera kuri 350 ku mishinga mito ibyara inyungu. Tubahumurize yateye inkunga imishinga itandukanye harimo nk’iyi ikurikira:
- Gucuruza ibiribwa
- Gucuruza ubuconsho (utuntu dusanzwe dutandukanye)
- Gucuruza imyenda ya caguwa
- Restaurants ntoya
- Ubworozi bw’amatungo magufi
- Gucuruza ibijyanye n’ubukorikori
Uko ubushobozi buzagenda bwiyongera tuzabasha gutanga inguzanyo zirenzeho ndetse n’umubare w’abazihabwa uzagenda wiyongera.
Ingaruka
Nyuma ya 1994, abagore benshi bahohoterwaga n’abagabo babo kuko batari bafite ikindi bakora ntaho bahungira kuko ntacyo binjizaga. Bamwe muri bo bari baranduye agokoko gatera Sida abandi barabyaye abana batagira ba se, yewe hari n’ababaga mu muhanda. Abo bagore bagiye bahabwa inguzanyo zibafasha kwiteza imbere bituma babasha kubaho no kwigira bibatura ingoyi y’ihohoterwa.
Umusaruro ubwawo urigaragaza: Kuva muri 2008 inguzanyo zirenga 350 zahawe abagore n’abana barenga 700 ndetse ubuzima bwabo bwahinduwe n’iyi gahunda. Mbere yo guhabwa inguzanyo abagore bahabwa ubujyanama ndetse n’amahugurwa mu bijyanye no kwihangira imirimo no gucunga umutungo kugirango imishinga yabo bazatangira izabashe gutera imbere idahombye.
Niba wifuza gusobanukirwa birenzeho kuri iyi gahunda ndetse no kuyigiramo uruhare watwandikira kuri tubahumurize@yahoo.fr